herregårdsstil
Herregårdsstil er en bygningsstil, der er kendetegnet ved arkitektens valg og sammensætning af elementer fra tidligere tiders europæiske stilarter. Monumentale indgangspartier, hyppig brug af markante gavlfelter og pavilloner, gerne tårne og spir, store tagflader med mange, gerne symmetrisk anbragte skorstene og kviste er eksempler på detaljer, der skulle understrege præget af betydningsfuld bygning.
Karakteristiske eksempler fra den tid, hvor stilen dukkede op i Danmark, er herregårdene Sanderumgård ved Odense (1870-1872) af Hans J. Holm og Sophiendal ved Skanderborg (1875-1884) af H.B. Storck.